section_heading: Životopis
paragraph_text: Rorschachov otac, učitelj likovne umjetnosti, poticao ga je da se kreativno izrazi kroz slikanje i crtanje konvencionalnim slikama. Kada se približio trenutak mature, nije mogao odlučiti između umjetničke i znanstvene karijere. Napisao je pismo slavnom njemačkom biologu, Ernst Haeckelu, pitajući ga za savjet. Znanstvenik je predložio - znanost i Rorschach upisuje medicinsku školu pri sveučilištu u Zürichu. Rorschach je počeo učiti ruski i 1906., dok je studirao, za vrijeme praznika posjetio Rusiju. Rorschach je 1909. diplomirao na medicinskom fakultetu u Zürichu i istovremeno se zaručio s Olgom Stempelin, djevojkom iz Kazana u Republici Tatarstan, u Rusiji. Krajem 1913. oženio se za Olgu te se par preselio u Rusiju. Rorschach je dobio sina 1917. te kćer 1919. godine.